
Lietuvos Respublikos specialiųjų tyrimų tarnybos konkurso „Skaidrumo studijos: geriausias baigiamasis darbas skaidrumo tema“ nuostatų 
2 priedas 

INFORMACIJA APIE ASMENS DUOMENŲ TVARKYMĄ

Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 straipsniu, teikiame Jums informaciją, susijusią su Jūsų duomenų tvarkymu:
1. Duomenų valdytoja – Lietuvos Respublikos specialiųjų tyrimų tarnyba (toliau – STT), juridinio asmens kodas 188659948, buveinės adresas A. Jakšto g. 6, 01105 Vilnius, tel. +370 706 63 335, el. p. dokumentai@stt.lt; duomenų apsaugos pareigūno kontaktai – el. p. valerija.gedeike@stt.lt.
2. Asmens duomenys tvarkomi šiais tikslais:
2.1. Konkurso organizavimo, vykdymo ir administravimo; 
2.2. Konkurso rezultatų sklaidos ir su jais susijusiais tikslais.
3. Tvarkomi šie asmens duomenys:
3.1. identifikavimo duomenys (vardas ir pavardė);
3.2. kontaktiniai duomenys (elektroninio pašto adresas, telefono numeris);
3.3. baigiamojo darbo duomenys (švietimo įstaigos pavadinimas, studijų programos pavadinimas, baigiamojo darbo pavadinimas, baigiamojo darbo gynimo data, baigiamojo darbo įvertinimas, baigiamasis darbas PDF formatu);
3.4. laimėjus Konkursą – banko sąskaitos numeris, asmens kodas ir skirtos Skaidrumo stipendijos suma (banko sąskaitos numerio ir asmens kodo prašoma tik tuo atveju, jei tampama Konkurso laimėtoju).
4. Duomenų tvarkymo teisinis pagrindas: Reglamento (ES) 2016/679 6 straipsnio 1 dalies a punktas (savo sutikimu pateikiami dokumentai (duomenys) Konkursui). Konkurso dalyviai sutinka su visomis jo sąlygomis: 
4.1. Konkurso dalyviai Konkurso sklaidos tikslu gali būti filmuojami ir fotografuojami, o nuotraukos ir filmuota medžiaga skelbiama viešai STT interneto svetainėje ir socialinių tinkų „Facebook“, „Instagram“, „LinkedIn“, „Youtube“ paskyrose. 
4.2. Asmenys, kurie nesutinka, kad jų asmens duomenys būtų tvarkomi, Konkurse dalyvauti negali. Konkurso dalyviai taip pat negali reikalauti, kad atvykę į apdovanojimo ceremoniją nebūtų filmuojami ar fotografuojami, nes Konkurso organizatorius neturės galimybių užtikrinti, kad neišreiškę minėto sutikimo asmenys, atvykę į apdovanojimo ceremoniją, nebūtų filmuojami ar fotografuojami.
4.3. Konkurso laimėtojai turi STT nurodyti savo asmens kodą ir banko sąskaitos numerį. Priešingu atveju STT negalės užtikrinti savo mokestinių įsipareigojimų vykdymo.
5. Duomenų šaltinis yra Konkurso dalyvis ar Lietuvos universitetas.
6. Asmens duomenys gali būti perduoti Asmens duomenų gavėjams: 
6.1. šio priedo 3.1 papunktyje nurodyti duomenys – Dokumentų valdymo bendrosios informacinės sistemos valdytojui ir pagrindiniam tvarkytojui (Lietuvos Respublikos vidaus reikalų ministerijai ir Informatikos ir ryšių departamentui prie Lietuvos Respublikos vidaus reikalų ministerijos) ir duomenų tvarkytojui, kuris pagal sutartį teikia STT informacinių sistemų priežiūros paslaugas;
6.2. šio priedo 3.4 papunktyje nurodyti duomenys – Nacionaliniam bendrųjų funkcijų centrui, atliekančiam finansinės apskaitos tvarkymo funkcijas ir mokėjimo pavedimų administravimą ir Valstybinei mokesčių inspekcijai prie Lietuvos Respublikos finansų ministerijos;
6.3. šio priedo 3.1 ir 3.3 papunkčiuose nurodyti duomenys viešinami STT interneto svetainėje www.stt.lt ir oficialiose paskyrose socialiniuose tinkluose „Facebook“, „LinkedIn“, „Youtube“. Duomenų gavėjai bus nurodytų interneto svetainių ir socialinių tinklų valdytojai, tvarkytojai ir lankytojai. Apie tai, kokią privatumo politiką, renkamus duomenis ir taikomas asmens duomenų apsaugos priemones naudoja socialiniai tinklai „Facebook“, „LinkedIn“, „Youtube“, galima perskaityti šių socialinių tinklų privatumo politikose.
7. Konkurso dalyviai turi šias Duomenų subjektų teises:  teisę žinoti (būti informuotam) apie savo asmens duomenų tvarkymą; teisę susipažinti su tvarkomais savo asmens duomenimis; teisę reikalauti ištaisyti asmens duomenis; teisę reikalauti ištrinti asmens duomenis („teisė būti pamirštam“); teisę apriboti asmens duomenų tvarkymą; teisę nesutikti su asmens duomenų tvarkymu; teisę į asmens duomenų perkėlimą. Prašymai dėl teisių įgyvendinimo STT turi būti pateikti raštu (įskaitant elektroninį formatą), taip pat turi būti patvirtinta Jūsų tapatybė. Duomenų subjekto tapatybė nustatoma pagal asmens tapatybę patvirtinantį dokumentą ar elektroninių ryšių priemonėmis, kurios leidžia tinkamai identifikuoti asmenį. Jei prašymą duomenų subjektas siunčia paštu ar per pasiuntinį, prie prašymo turi būti pridėta notariškai patvirtinta duomenų subjekto asmens tapatybę patvirtinančio dokumento kopija. Kai dėl informacijos apie asmenį kreipiasi jo atstovas, jis turi pateikti atstovavimą patvirtinantį dokumentą ar jo kopiją, patvirtintą teisės aktų nustatyta tvarka. Dėl duomenų subjektų teisių įgyvendinimo maloniai prašome kreiptis į Lietuvos Respublikos specialiųjų tyrimų tarnybos duomenų apsaugos pareigūną el. p. valerija.gedeike@stt.lt.
8. Kai duomenys tvarkomi sutikimo pagrindu, Jūs taip pat turite teisę bet kada atšaukti sutikimą tvarkyti Jūsų duomenis. Sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.
9. Asmens duomenų saugojimo laikotarpis: 5 (penkeri) metai. Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant Valstybinės duomenų apsaugos inspekcijos vykdomą tyrimą, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikia šiems duomenų tvarkymo tikslams, ir sunaikinami nedelsiant, kai tampa nebereikalingi.
10. Jūsų pateikti asmens duomenys nebus naudojami automatizuotiems sprendimams dėl Jūsų priimti, įskaitant profiliavimą.
11. Jūs turite teisę skųsti Lietuvos Respublikos specialiųjų tyrimų tarnybos veiksmus (neveikimą) Valstybinei duomenų apsaugos inspekcijai ir teismui, taip pat skųsti teismui Valstybinės duomenų apsaugos inspekcijos veiksmus (neveikimą).

____________________________________
                                                                                                                             (vardas ir pavardė)



